- Ինչու եմ ես դեմ: Միայն ես չեմ դեմ, բայց միայն իմ փոխարեն պատասխանեմ: Փուլային տարբերակն իրենից ներկայացնում է տարածքների զիջում, փոխարենը ինչ-որ մի բան ապագայում, որը խայտառակություն է: Ինչպե՞ս կարելի է: Թող Ղարաբաղի անկախությունը ճանաչեն, հետո մենք փուլ առ փուլ զիջումների գնանք: Այսինքն մենք ի՞նչ ենք զիջում, այն ինչ մեր ձեռքին է: Ադրբեջանն ի՞նչ է զիջում, ոչինչ: Այն, ինչ խոստանում է զիջել՝ հիմա էլ է մեր ձեռքում: Արցախն ունի անկախություն՝ ինքն ինձ խոստանում է, որ կտա ինքնավարություն: Սա ի՞նչ է նշանակում, սա նշանակում է, որ մենք պատերազմում պարտվե՞լ ենք, որ ամեն քայլի ստիպված ենք գնա՞լ, թե մենք հաղթել ենք: Եթե մենք պարտվել ենք՝ ինչո՞ւ են նրանք խնդրում, որ իրենց շրջանները հետ տանք, եթե մենք պարտվել ենք, ինչո՞ւ մենք ունենք ազատագրած տարածքներ: